cyanic-selkie/wikianc huggingface dataset:
פרמאונט+
היסטוריה
ב-6 בפברואר 2020, CNBC דיווחה כי ViacomCBS דנה בהשקת שירות פרמיום גדולה יותר, המשלב את CBS All Access עם תכנים של Paramount Pictures, חטיבת רשתות המדיה המקומיות ופלוטו TV. השירות נועד לכלול תוכנית ללא פרסומות ותוכנית פרימיום הכוללת את שירות הסטרימינג של Showtime. החברה תשמור על פלטפורמות הסטרימינג הקיימות שלה, תוך שיווק השירות החדש למשתמשים בשירותים אחרים אלה. ViacomCBS התוותה באופן חלקי את התוכניות הללו בשיחת בעלי המניות ב-20 בפברואר 2020, וקבעה כי שירות All Access יתרחב ויכלול תכנים של MTV, Nickelodeon, Comedy Central, BET, וערוץ סמית'סוניאן, כמו גם ספרייה של 30,000 פרקי סדרות טלוויזיה ועד 1,000 סרטים מחטיבות הסרטים והטלוויזיה של סרטי פרמאונט ו-CBS Media Ventures.
פיגועי הירי בטולוז ומונטובאן (2012)
קורבנות
הרוגים: 7 בני אדם, שלושה חיילים ממוצא צפון־אפריקאי (עימאד אבן-זיאטן, בן 30; אבל שנוף, בן 24; מוחמד לגואד, בן 23) ו-4 אזרחים יהודים (הרב יונתן סנדלר, בן 30, בניו הקטנים - אריה בן ה-6 וגבריאל בן ה-3; מרים מונסונגו בת ה-8). פצועים: רב"ט לואיק ליבר, בן 28, המצוי בתרדמת, ושלושה תלמידים אשר נפצעו באורח קשה.
המחבל והמצוד אחריו
בשעות הבוקר המוקדמות, ב-21 במרץ 2012, מראח התקשר לערוץ 24 בצרפת, והודה כי צילם את הרצח שביצע וכי הוא מתכוון לפרסם באינטרנט את הסרטון. באותו זמן, בשעה 03:00 לפנות בוקר, המשטרה הצרפתית ניסתה לעצור אותו בדירתו, ברחוב Sergent Vigné בטולוז. מראח ירה על השוטרים דרך הדלת, ופצע שלושה מהם. 10 דקות מאוחר יותר הגיעו לוחמי יחידת העילית ללוחמה בטרור, יחידת RAID של המשטרה הלאומית, שכיתרו את דירתו, במקביל לניסיונות המשטרה לנהל עמו משא ומתן. שר הפנים, קלוד גיאן, הודיע כי נראה שלמראח אין דרישות מיוחדות. על פי דיווחים שונים, דווח כי מראח חמוש ברובה AK-47, עוזי, אקדחים וכמה רימונים. אמצעי לחימה נוספים נמצאו ברכב שכור מדגם רנו מגאן שחנה ליד הבניין. בניינים סמוכים פונו ובשעות הערב המאוחרות, ב-21 במרץ, פיצוצים נשמעו סביב הבניין ודובר משרד הפנים הצרפתי הסביר כי הכוחות המיוחדים ניסו לשבור את היורה, מאחר שנראה כי אינו רוצה להיכנע. הפיצוצים נמשכו במרווחי זמן קבועים, במטרה להתיש את מראח. אחד משני אחיו של המחבל (עבד אל-קאדר מראח) נעצר ונחקר והוגש נגדו כתב אישום ראשוני בגין סיוע למעשי טרור. אם המחבל, זוליכה עזירי, הובאה למקום שבו כוחות המשטרה צרו על הדירה, כדי שתסייע במשא ומתן, אך היא סירבה להתערב, ואמרה שאין לה השפעה על בנה. היא נעצרה ושוחררה.
לואיזה וששת בעליה
תקציר העלילה
הבעל הרביעי הוא פינקי בנסון (ג'ין קלי), שחקן וזמר שמופיע שנים במועדון לילה שם שר ורוקד כשהוא מאופר מבלי ששמים אליו לב. היא מתאהבת בו ובחייו הפשוטים והם מתחתנים. היא מציעה לו שיסיר את האיפור וזה מצליח. תוך זמן קצר הוא הופך לשחקן המפורסם ביותר בהוליווד. הוא מוקף בהערצת המונים שיום אחד רודפים אחריו ורומסים אותו.
ויולה שפיק
ביוגרפיה וקריירה
ויולה שפיק נולדה ב-24 ביולי 1961 בשנייך שבבאדן-וירטמברג שבגרמניה לאם גרמניה ואב מצרי. היא למדה מדעי המזרח באקדמיה לאמנויות, ובשנת 1994 היא קיבלה הדוקטורט שלה. עבודת הדוקטורט שלה, "Arab Cinema: History and Cultural Identity" (בתרגום חופשי לעברית: "קולנוע ערבי: היסטוריה וזהות תרבותית") פורסמה מאוחר יותר באנגלית בשנת 1998. בשנת 1996, ויולה שפיק עברה להתגורר בניו יורק בעקבות מענק של קרן רוקפלר למדעי הרוח. היא לימדה באוניברסיטה האמריקאית בקהיר ובאוניברסיטת ציריך. בנוסף היא גם שימשה כיועצת ליוזמות הכשרה בביאנלה של ונציה. שפיק היא גם מתרגמת של הטלוויזיה הגרמנית.
ניקולס גאליצין
חיים אישיים
גאליצין מתגורר בהאמרסמית', לונדון, אנגליה.
מייקל אדמס (כדורסלן)
מייקל אדמס (באנגלית: Michael Adams; נולד ב-19 בינואר 1963) הוא כדורסלן עבר אמריקאי, אשר שיחק בליגת ה-NBA בין השנים 1985–1996. ממוצעיו הכוללים לאורך קריירת ה-NBA הם 14.7 נקודות, 2.9 ריבאונדים, 6.4 אסיסטים ו-1.7 חטיפות למשחק.
קריירת משחק
ביוני 1991, לאחר 4 עונות בדנוור, הועבר בטרייד בחזרה לבולטס בתמורה לבחירה השמינית בדראפט 1991. בעונת נבחר להשתתף במשחק האולסטאר בפעם היחידה בקריירה, לאחר שרשם ממוצעים של 18.1 נקודות ו-7.6 אסיסטים למשחק, אולם בשתי העונות הבאות הציג יכולת מאכזבת עם כ-13.5 נקודות למשחק. ב-3 עונותיו בוושינגטון רשמה הקבוצה מאזן מצטבר של 71 ניצחונות לעומת 175 הפסדים (28.9%).
רום ברנע
חיים אישיים
בשנים 2015–2016 היה בזוגיות עם הדוגמנית והמנחה מי-רן מנקס.
ספיח (סיפור)
מבנה הסיפור
ביאליק ניצל את חסרונה המרובד של היצירה שנכתבה בתקופות שונות - לטובתה, מוסיפה זיוה שמיר. הוא הפך אותה לסיפור ההולך ומתרחק ממקור החוויה עד לאובדן התום האנושי. זהו סיפור אימפרסיוניסטי, שנטוע ברגל אחת בספרות המאה התשע עשרה, אך המשכו בהגיגים פילוסופים מתחום האסתטיקה של מפנה המאה העשרים
Strawberries & Cigarettes
Strawberries & Cigarettes (בעברית: תותים & סיגריות) הוא סינגל שהוקלט על ידי הזמר-יוצר האוסטרלי טרוי סיון, מתוך פסקול הסרט "באהבה, סיימון". השיר יצא לאור ב-16 במרץ 2018, על ידי חברות התקליטים סוני מיוזיק אנטרטיינמנט ותקליטי RCA, כסינגל השלישי והאחרון מתוך הפסקול.
מהומות בגוג'ראט
אלימות בעקבות הצתת הרכבת
נראה שהן תוכננו ונוהלו ברובם על ידי ראשטריה סוויאמסווק סאנג, ארגון ימני הינדי לאומי שתפעל צוותים של גברים, חמושים שפשטו על אזורים בהם גרו מוסלמים ולעיתים קרובות נשאו רשימות בוחרים ומסמכים רשמיים אחרים שהובילו אותם לבתים ולחנויות.
העמדה לדין
בסוף 2013, בית המשפט העליון דחה עצומה שהוגשה בשם אשתו של הפוליטיקאי המוסלמי, אהסאן ג'פרי, שנרצח במהומות וביתו נשרף, לתבוע את מודי על תפקידו בהתפרעויות בגוג'ראט. בית המשפט לא מצא ראיות לאחריות פלילית של שר השרים. פנייה לבית העליון בנושא נעשתה גם בשנת 2011 ו-2012.
לנגור אפור
חלק מהלנגורים חיים במקדשים הודיים וחלקם חוטפים חפצים או מאכלים לאנשים.
ניסיון הפיגוע בחוות הדלק והגז פי גלילות
הפיגוע
אבראהים חאמד, שהיה בין האחראים על תכנון פיגוע זה ואחרים, נתפס, הועמד לדין ונידון בשנת 2012 ל-54 מאסרי עולם.
גל סופות הטורנדו בארצות הברית (2021)
נפגעים ונזק
מושל קנטקי, אנדי בישיר, הצהיר כי מעל 50 אנשים מתו בעיר, מאוחר יותר הוא העלה את הערכתו ל-70 בני אדם, וכן אמר שמניין ההרוגים עלול לעלות ליותר מ-100. על פי ההערכות, הטורנדו הוא ככל הנראה הטורנדו הקטלני ביותר בהיסטוריה של קנטקי מאז ההתפרצות באזור לואיוויל ב-1890, וההתפרצות הקטלנית ביותר שהתרחשה במדינה מאז התפרצות ב-1974.
אורי וינברג (סופר)
ביוגרפיה
למד פסיכולוגיה לתואר ראשון באוניברסיטת בר-אילן, שם הכיר את אשתו עירית. סיים את התואר השני באוניברסיטה העברית, ומשנת 1993 הוא מדריך מומחה בפסיכותרפיה ופסיכודיאגנוסטיקה מטעם משרד הבריאות. כיום הוא הפסיכולוג הראשי של המינהל לחינוך התיישבותי במשרד החינוך. במסגרת זו הוא מייעץ למנהלים וצוותים חינוכיים וטיפוליים של מוסדות פנימייתיים.
סונאטות ופרטיטות (באך)
כתבי יד ומהדורות שפורסמו
באך, י. (2001), Günter Haußwald; פיטר וולני, עורכים, שלוש סונטות ושלוש פרטיטות לכינור סולו, BWV 1001-1006 (Urtext), Bärenreiter, ISMN 979-0-006-46489-0. הקדמה מאת פיטר וולני, דפים VIII-XII.
ג'יי שוטנשטיין
ג'יי אל שוטנשטיין (באנגלית: Jay Schottenstein; נולד ב-1954) הוא יזם ופילנתרופ יהודי-אמריקאי מקולומבוס, שבאוהיו. על שמו נקראת: הקריה הלאומית לארכאולוגיה של ארץ ישראל בירושלים, כולל חסידי, ותלמוד בבלי מהדורת שוטנשטיין שבו ישנו ביאור מקיף לתלמוד הבבלי, וכן מהדורה דומה לתלמוד הירושלמי.
מלחמת לאמיה
ההיערכות למלחמה
לאחר ששמע אנטיפטרוס על מותו של אלכסנדר, הוא מייד שלח בקשה לקרטרוס שישב בקיליקיה שיבוא לתגבר את כוחותיו במקדוניה. קרטרוס היה אמור לחזור למוקדון בלוויית עשרת אלפים לוחמים מוקדונים שהוצאו משרות. בנוסף, אנטיפטרוס גם שלח בקשה לפילוטס שיבוא גם לעזרתו ובתמורה לכך הציע לו את אחת מבנותיו לאישה. עם זאת, ברגע שלמד אנטיפטרוס על תנועת האתונאים וכוונותיהם, הוא השאיר את סיפָּס כגנרל מקדוניה במקומו והשאיר לו חלק מהצבא ואף הורה לו לגייס לשורות הצבא את כל מי שניתן בעוד הוא עצמו לקח עמו שלוש עשרה אלף לוחמים רגליים ושש מאות פרשים (היה מחסור בפרשים שכל הזמן נשלחו לתגבר את הצבא בנקודות שונות באימפריה) והתקדם לעבר תסליה. בתחילה, התסלים עמדו לצידו של אנטיפטרוס אך לאחר ששמעו את דבריו של לאוסתנס הם החליפו צד.
מירי דור
משפחתה
אחות לאוריאל (לימים המשורר יונתן רטוש), ומאוחר יותר לבלשן צבי רין ולבלשן עוזי אורנן.
FISU
השפות הרשמיות של הארגון הן צרפתית ואנגלית.
לה דפאנס
הדפאנס הוא אזור העסקים הגדול ביותר בשטחו באירופה.
היסטוריה
בתחילת שנות ה-70, בתגובה להרס גדול, החלו להיבנות בניינים מ"דור שני" אבל המשבר הפיננסי של 1973 כמעט עצר את כל הבנייה באזור.
בדצמבר 2005 הכריז מנכ"ל הנהלת הדפאנס על תוכנית פיתוח 9-שנתית מ-2006 ועד 2015. תהליך המודרניזציה החשוב הזה אמור לתת עיצוב חדש למחוז ויתמקד ב-4 צירים מרכזיים: שיפוץ גורדי שחקים ישנים, אישור בניית בניינים חדשים, שיפור האיזון בין בנייני עסקים לבנייני מגורים ושיפור התחבורה של עובדי המקום כך שיוכלו להגיע לדפאנס ביתר קלות. ישנן 3 מטרות: בניית 150,000 מ"ר של משרדים תוך כדי הריסה ובנייה מחדש, בניית 300,000 מ"ר של משרדים תוך כדי בניית מבנים חדשים ובניית 100,000 מ"ר של בתי מגורים. ממשלת צרפת אישרה את הפרויקט בשנת 2006 והוא אמור להסתיים בשנת 2015. האדריכלות המערבית מעודדת את פריז ליצור גורדי שחקים נוספים ליד פריז. יתרון גורדי השחקים הוא שהם חסכוניים יותר מבניינים קטנים אך המבנים יצטרכו להתגבר על כמה מהבעיות הכלכליות של צרפת ובעיות נוספות. בהמשך ייבנו בדפאנס גורדי שחקים נוספים וגבוהים יותר, כמו "מגדל הז'נראלי" שיושלם בשנת 2014 וגובהו יהיה 265 מ' עם 46 קומות, "מגדל פאר" שיושלם בשנת 2017 וגובהו יהיה 296 מ' עם 71 קומות, וה"הרמיטאז' פלאזה" שיושלם בשנת 2016 וגובהו יהיה 320 מ' עם 93 קומות.
אחסאן חאג'-ספי
קריירת מועדונים
ב-24 ביוני 2017 חאג'-ספי חתם לשנתיים בפאניוניוס מליגת העל היוונית. ב-13 ביולי, חאג'-ספי ערך את הופעת הבכורה שלו בקבוצה במשחק במסגרת מוקדמות הליגה האירופית נגד גוריצה.
ב-29 בדצמבר 2017 חאג'-ספי חתם באולימפיאקוס לשלוש שנים תמורת 600 אלף אירו.
בית ספר עמק החולה
עמק החולה הוא חטיבת ביניים ובית ספר תיכון אזורי על גדת נהר הירדן, בקיבוץ כפר בלום שבגליל העליון. בבית הספר לומדים כ-1,200 תלמידים מיישובי המועצה האזורית הגליל העליון ומבואות חרמון וכן מיישובים נוספים בסביבה. בית הספר הוא בבעלות המועצה האזורית גליל עליון והוא מתנהל בשיתוף מלא עם המועצה האזורית מבואות חרמון.
Ye
האלבום הפך לאלבום השמיני ברציפות של קניה שהגיע למקום הראשון בבילבורד 200. האלבום הגיע למקום הראשון גם במצעדים של באוסטרליה, קנדה, אירלנד וניו זילנד, והגיע לחמישייה הראשונה בצ'כיה, דנמרק, הולנד, נורווגיה, שוודיה ובריטניה. האלבום קיבל תואר "אלבום זהב" על ידי איגוד תעשיית ההקלטות האמריקאי והבריטי בהתאמה.
מוניר מוחמדי
קריירת מועדונים
מוניר נולד במלייה שבספרד להורים ממוצא מרוקאי. מוניר התחיל לשחק כדורגל בקבוצת הנוער של גויו ריו ובגיל 17 עבר לסאוטה. ב-29 בינואר 2009 מוניר חתם באלמריה ב' מהליגה השלישית בספרד.
משפט ההישנות של פואנקרה
המשפט קרוי על-שמו של המתמטיקאי הצרפתי אנרי פואנקרה שדן בו בשנת 1890. המשפט הוכח על ידי המתמטיקאי היווני-גרמני קונסטנטין קרתאודורי בשנת 1919, תוך שימוש בכלים מתורת המידה. מאז הוכחת הגרסה הבסיסית של המשפט, פותחו גרסאות נוספות והכללות נוספות שלו, בין השאר גם מנקודות מבט טופולוגיות או גאומטריות. למשל גרסאות העוסקות ב"הישנות מְרוּבָּה".
שוודיה באירוויזיון 2023
שוודיה השתתפה בחצי הגמר הראשון, שנערך ב-9 במאי, שם הגיעה למקום השני. היא המשיכה את הצלחתה בתחרות בערב הגמר, והוכרזה כזוכה עם 583 נקודות, כאשר הגיעה למקום הראשון בקולות השופטים ולמקום השני בהצבעות הקהל. זהו ניצחונה השביעי של המדינה בתחרות הזמר של האירוויזיון – שיאנית הזכיות באירוע ביחד עם אירלנד. בנוסף, הפכה לורן לאישה הראשונה ולאמן השני שזוכה בשתי מהדורות שונות של האירוויזיון (הראשון היה ג'וני לוגן האירי שזכה בשנים 1980 ו-1987).
לפני האירוויזיון
ההכנסות מהצבעות הקהל נתרמו לסיוע הומניטרי עבור אוקראינה במלחמתה נגד רוסיה. החל מהמקצה השני נתרמו חלק מההכנסות גם לנפגעי רעידות האדמה בטורקיה ובסוריה (2023).
מקצה שלישי
המקצה השלישי התקיים ב-18 בפברואר 2023 בפארבנקן לידקפין ארנה שבלידקפין. 2,598,000 איש צפו בשידור החי. בסך הכל הובאו למערכת הניקוד 9,522,729 הצבעות מ-512,158 מכשירים שונים.
באירוויזיון
הופעתה של לורן על הבמה הייתה דומה מאוד לזו במלודיפסטיבלן. היא התחילה את הופעתה בשכיבה בין שני לוחות לד גדולים. בגשר, הלוח העליון מתרומם מעט, והזמרת עוברת לשבת על הלוח התחתון. היא לבושה בבגד עור בצבע גוף, ומקושטת בשרטוטים דמויי קעקועים על ידיה. כשלורן מתחילה לבצע את הפזמון השני של "Tattoo" הלוח העליון מתרומם עוד ומאפשר לה לעמוד. בחלקו האינסטרומנטלי האורות בבמה מעומעמים מצבעי חום לכחול, עד שנקודת השיא של השיר מתחילה: הלוח העליון הועלה עד הסוף, וכבר לא ניתן לראותו בזווית המצלמה. לורן נעמדת על הלוח התחתון ומסיימת לשיר.
עץ הדר (ספר)
תוכן הספר
בעמוד השער של הספר נדפס הפסוק "בְּהַר מְרוֹם יִשְׂרָאֵל אֶשְׁתֳּלֶנּוּ וְנָשָׂא עָנָף וְעָשָׂה פֶרִי". כותרת המשנה היא: "משא ומתן של הלכה על דבר היתרון אשר לאתרוגים הכשרים המשומרים של אחינו בני המושבות בארץ הקודש תובב"א, ופסולן של המורכבים".
רוב המבוא נכתב בסגנון הגותי, האופייני לכתבי הראי"ה. נידונים בו מקומה של ארץ ישראל במצוות התורה, מצוות ארבעת המינים, ובפרט האתרוג שהוא "החלק היותר כולל והעיקרי בהמצווה". עוד מבהיר המחבר כי הקונצנזוס הרבני פוסל את האתרוג המורכב. הסוגיה העיקרית שנידונה עד כה היא בירור חזקת כשרות אתרוגים מיובאים, כאשר הנחת היסוד היא שאתרוגים מורכבים פסולים. המטרה העיקרית של החיבור היא, אפוא, "להזכיר לרבים את הדבר הפשוט שהחל למורת לבבנו להשתכח". כן מתואר כי הרכבת האתרוגים בלימונים פשטה כל כך, עד שלא נותרו פרדסנים שיודעים לגדל אתרוג שלא באמצעות הרכבה, ו"כמעט כל האתרוגים הנמכרים בכל העולם הם מורכבים".
קוז'ון קורה
קוז'ון קורה (בספרדית: Collón Curá) הוא נהר בפרובינציית נאוקן בצפון-מערב פטגוניה הארגנטינאית.
ג'יימס (ג'ים) קולינס
ביוגרפיה
קולינס החל לעבוד בהיולט פקארד ועזב לאחר מספר שנים. בשנת 1988 הוא התחיל ללמד מנהל עסקים באוניברסיטת סטנפורד.
Revelation (שיר של טרוי סיון ויונסי)
הופעות חיות
בנובמבר 2018, סיון ביצע את השיר בשידור חי בתוכנית הלילה "The Tonight Show Starring Jimmy Fallon".
הבנייה הפלסטינית הבלתי חוקית בשטחי C
רקע
החלוקה לשטחי A, B ו-C נתונה במחלוקת משפטית מאז אוגוסט 2019, לאחר שנשיא הרשות הפלסטינית מחמוד עבאס הכריז על הקפאת הסכמי אוסלו, וממשלת הרשות הפלסטינית הודיעה על ביטול החלוקה תוך נטילה עצמית לידיה של כלל הסמכויות האזרחיות ביהודה ושומרון, זאת בשל טענתה כי ישראל מפירה את ההסכמות בשטח A ומבצעת הפרות בנייה בשטח B, ובכך מרוקנת ממילא את תוקף ההסכם.
סיוע ממדינות באירופה ובמזרח התיכון
דוח משרד המודיעין שהוצג בוועדת החוץ והביטחון בינואר 2022 מראה כי פרויקט הבנייה הפלסטינית בשטחי C מקבל סיוע כספי רב ממדינות זרות ומגובה בהחלטה אירופאית. להערכת משרד המודיעין, המימון הזר לתוכניות אלו עומד על 500 מיליון אירו, ממשלות הולנד, דנמרק, שוודיה, צרפת, שווייץ, בריטניה, בלגיה, גרמניה, טורקיה, קטר וירדן וכן מארגונים חוץ ממשלתיים שונים.
רפאל קארו קינטרו
רפאל קארו קינטרו (בספרדית: Rafael Caro Quintero; נולד ב-3 באוקטובר 1952) הוא סוחר סמים מקסיקני, שהקים יחד עם מיגל אנחל פליקס גאיארדו וסוחרי סמים אחרים את קרטל גוודלחרה בשנות ה-70. הוא אחיו של סוחר הסמים, מיגל קארו קינטרו, המייסד והמנהיג לשעבר של קרטל סונורה.
ברוך צ'מרינסקי
ביוגרפיה
ההצגה הראשונה שביים הייתה "כבלים", פרי עטו של ה. לייוויק. המחזה הועלה לראשונה בשנת 1930 בתיאטרון היידי האמנותי בניו יורק, בניהולו של מוריס שווארץ, שגם ביים את ההצגה. ההצגה רצה 126 פעמים וזכתה לאהדת הביקורת. צבי פרידלנד וברוך צ'מרינסקי העלו במשותף בשנת 1933 את המחזה "עמך" על-פי יצירתו של שלום עליכם "דאס גרויסע געווינס" ('הזכייה הגדולה'), בעיבודו של עליכם ובתרגומו של י"ד ברקוביץ'. ההצגה זכתה להצלחה קופתית ורצה 135 פעמים. חיים נחמן ביאליק שיבח מאוד את ההצגה, מכיוון שהיא שימרה את אוצר היידיש בלשון העברית. לעומת זאת מבקר התיאטרון י"ס ביקר את ההצגה, על שהיא משמרת את הגלות, שהאידאולוגיה הציונית ניסתה להשתחרר ממנה (רעיון "שלילת הגלות").
כתר מיס תבל
כתר שרה קובנטרי
ב-1963 החלו להשתמש בכתר שנהיה לכתר המזוהה עם התחרות ולאחד הסמלים של התחרות. חזית הכתר עוצבה בדמות אישה עם שרביט, הוא היה בשימוש עד 1972.
כתר CAO
ב-2008 השתמשה התחרות שנערכה בווייטנאם בכתר שעוצב על ידי החברה הווייטנאמית "CAO Fine Jewellery", הכתר עשוי מזהב צהוב וזהב לבן 18 קרט ומכיל יותר מ-1,000 אבנים יקרות, כתר זה היה בעיקר בגוונים של ורוד בהיר, לבן וצבע קוניאק, החלק הצהוב של הכתר סימל את העגור שבווייטנאם.
ויג'באנו
ויג'באנו (באיטלקית: Vigevano) היא עיר בנפת פאביה שבמחוז לומברדיה בצפון איטליה. קיבלה את התואר עיר מפרנצ'סקו ספורצה השני ב-2 בפברואר 1532.
היסטוריה
תעודות ראשונות בדבר קיומה של ויג'באנו מתייחסות למאה העשירית, אז התגורר במקום המלך הלומברדי ארדואין. ויג'באנו הייתה קהילה גיבלינית שתמכה בקיסר האימפריה הרומית הקדושה. בעקבות זאת נכבשה על ידי כוחות מילאנזים ב-1201 ו-1275. ב-1328 נכנעה סופית ללורד המילאנזי אצונה ויסקונטי. ב-1445 הוקמו במקום כנסייה ומנזר על ידי פיליפו מריה ויסקונטי. בשנים האחרונות לשלטון משפחת ויסקונטי צר על העיר פרנצ'סקו ספורצה, ומשביסס זה את שלטונו הכריז על ויג'באנו כמקום מושב הבישוף.
חקיקה פרסונלית
מאפיינים
לעיתים נחקק חוק בעקבות מקרה ספציפי, אך אין לראותו כחקיקה פרסונלית, משום שהחוק רלוונטי למקרים נוספים. דוגמה לכך הוא "חוק דרומי", שנחקק לאחר פרשת שי דרומי שבה שי דרומי ירה למוות במסיג גבול.
בפסיקה בישראל
חקיקה פרסונלית נחשבת בדרך כלל כשימוש לא ראוי במנגנון החקיקה, אך במקרים חריגים נמצאת לה הצדקה. דוגמה לכך היא העוסק ב"חברות שעסקו במועד שקדם ליום התחילה בייצור אסבסט בגליל המערבי" - הניסוח אמנם כללי, אך למעשה הוא חל על חברה אחת בלבד איתנית - מוצרי בניה בע"מ. החברה עתרה לבג"ץ, בנימוק שזהו חוק פרסונלי הפוגע בזכות הקניין, ולכן אינו עומד בתנאיה של פסקת ההגבלה שבחוק יסוד: כבוד האדם וחירותו. פסק הדין הגיב לטענה זו: המשך פסק הדין קבע שהחוק הוא לתכלית ראויה ומידתי, משום ש"הסעיף נועד לתת מענה למצב הייחודי שנוצר: מצבורי פסולת אסבסט בהיקף גדול, באזור גיאוגרפי מוגדר, שנוצרו באופן שיטתי על ידי גורם אחד דומיננטי", ולכן נדחתה העתירה.
מגיסטריום: מבחן הברזל
מגיסטריום, מבחן הברזל (באנגלית: Magisterium the iron trial) הוא הראשון בסדרת הספרים "מגיסטריום", סדרה פרי עטן של הסופרות הולי בלק וקסנדרה קלייר. הסדרה מתארת את מאבקו של קאלם האנט, ילד בעל מוגבלות ברגלו, וחבריו, ארון וטמרה, באויב המוות; קוסם השולט בכאוס אשר השמיד חלק גדול מעולם הקוסמים. הספר הראשון בסדרה יצא לאור בפברואר 2015. הספר תורגם על ידי יעל אכמון והוצא לאור בישראל על ידי כנרת הוצאה לאור.
אלימלך זורקין
הופעות נוספות
באחד מפרקי הסדרה "הפיג'מות" נעשתה פרודיה על הסרט "חסמבה ונערי ההפקר". השחקן יהודה לוי שיחק את זורקין.
עונת 2016/2017 בליגת האלופות
במפעל זה השתתפה קבוצה ישראלית אחת: הפועל באר שבע, שהודחה בשלב הפלייאוף ונשרה לליגה האירופית.
שלב המוקדמות הראשון
ההגרלה נערכה ב-20 ביוני 2016. הסיבוב הראשון נערך ב-28 ביוני, הסיבוב השני נערך ב-5 וב-6 ביולי 2016.
שלב המוקדמות השני
34 קבוצות לקחו חלק בשלב המוקדמות השני: ארבע המנצחות משלב המוקדמות הראשון, אליהן הצטרפו 30 קבוצות שהצטרפו למעגל המשחקים.
מתי (אלבום)
האלבום הוא אלבומו האחרון של מתי בטרם צאתו לעשייה מוזיקלית בארצות הברית למספר שנים.
מקס אבגלן
מקס אבגלן (בצרפתית: Max "Xam" Abegglen; 11 באפריל 1902 – 25 באוגוסט 1970) היה כדורגלן שווייצרי, ששיחק בעמדת החלוץ.
מוחרס ליברס
מוּחֶרֵס לִיבֶּרֵס (ספרדית: Mujeres Libres תרגום: "הנשים החופשיות") היה ארגון נשים אנרכו-סינדיקליסטי ספרדי, שפעל עבור האינטרסים של נשות מעמד הפועלים הספרדי. הארגון נוסד בשנת 1936, על ידי לוסיה סאנצ'ס סאורניל (Lucía Sánchez Saornil), מרסדס קומפוסאדה (Mercedes Comaposada) ואמפארו פוץ' אי גסקון (Amparo Poch y Gascón), ומנה כ-30,000 חברות בשיאו. הארגון דגל ב"מאבק כפול" - מאבק פמיניסטי למען שחרור האישה ומאבק חברתי לצדק מעמדי. הוא האמין כי שתי המטרות חשובות באותה המידה ויש לפעול להשגתם במקביל.
פעולה פוליטית
ייחודו של ארגון המוחרס ליברס היה ההתעקשות לשמור על אוטונומיה מהארגונים שהיו בשליטה גברית כ-CNT, FAI, ו-FIJL, ומאבק על מעמד שווה בקרב ארגונים אלו.
התנגדות לתנועה
התנגדות לתנועה בקרב שורות הארגונים האנרכיסטיים באה הן מצד שמרנים שגרסו שתפקיד האישה הוא גידול הילדים והצעת תמיכה לבעלים האקטיביסטים, והן מצד גורמים שגרסו כי המאבק לזכויות האישה פוגע במאבק האנרכיסטי להקמת חברה חדשה, בה בכל מקרה יהיה שוויון בין נשים לגברים.
ז'יברני
הוא תכנן שני גנים צמודים לבית:
ב-1976 הוכרזה אחוזת מונה בז'יברני כמונומנט היסטורי.
פרידריך וכנהוזן
ביוגרפיה
ב-1 במרץ 1897 התחתן וכנהוזן עם זמרת האופרה בדרזדן אווה פון גילרן. באותה שנה בנה וכנהוזן את ביתו בתכנונו בארנשופ. לפניו, וחוץ ממילר-קמפף, כבר התיישבו כאן אמנים עמיתים כמו אנה גררהיים, אליזבת פון איקן ופריץ גריבה. עד מהרה המקום הפך למושבת האמנים של ארנשופ, ומקימיו כוללים גם את וכנהוזן.
וכנהוזן עזב את אנטרופ עם תום מלחמת העולם הראשונה בשנת 1918. ביתו נמכר בשנת 1920. הוא התגורר בעיקר בביתו בשוורין-גוריס.
לאחר מותו בשנת 1925, הוא נקבר בארנשופ.
דוד טרקטובנקו
דוד איסאאקוביץ' טרקטובנקו (ברוסית: Давид Исаакович Трактовенко; נולד ב-28 בינואר 1956, בלנינגרד, רוסיה הסובייטית, ברית המועצות) הוא כלכלן ואיש עסקים רוסי. הבעלים של קבוצת הכדורגל סידני מליגת העל האוסטרלית בכדורגל.
סולנה
סולנה (באנגלית: Solana; קוד: SOL; סימול: ◎) היא פלטפורמת בלוקצ'יין ציבורית מבוססת קוד פתוח הפועלת בשיטות מערכת הוכחת סיכון ומערכת הוכחת היסטוריה לצורך השגת קונצנזוס במסחר וביצוע של עסקאות בין עמיתים, הרצת אפליקציות ויישומים מבוזרים ופריסת חוזים חכמים.
אנדרטת השלום של הילדים
האנדרטה
מתחת לבסיס האנדרטה נמצא פעמון רוח בצורת עגור מברונזה התלוי מפעמון. הפעמון נתרם על ידי הידקי יוקאווה, חתן פרס נובל לפיזיקה שקמפיין גיוס התרומות של הילדים נגע לליבו. במרכז האנדרטה, מתחת לבסיס, מונח לוח שיש שחור שעליו חרוטות המילים הבאות (תרגום חופשי מיפנית):
תומאס היל
יצירתו
היל נקשר לאסכולת נהר ההדסון, שבו התייחסו בתחושת כבוד למשאבי הטבע, מה שנתן להם תחושת התלהבות כשחשבו על הפוטנציאל שהוא מייצג. חבריו מאסכולת נהר ההדסון, בסביבות שנות ה-60–1850, הציגו בציוריהם את האדם כמאוחד עם הטבע זאת על ידי הוספת דמויות אנושיות לעיתים קרובות בקנה מידה קטן מאוד בהשוואה לנוף העצום. גם תומאס היל השתמש בטכניקה זו בציוריו, למשל בציורו, ״עמק יוסמיטי״ 1889.
איי פרסאן
בית רפאעי
בית רפעי הוא ביתו של סוחר הפנינים אחמד מנור רפאעי רחמה אללה (أحمد منور رفاعي رحمه الله). הבית הוא יצירת מופת אמיתית בתחום האדריכלות של ימי הביניים, התחריטים הרבים שבבית משקפים את עושרו הרב של האיש.
האי קמאח (جزيرة قماح)
האי קמאח ממוקם דרום מערבית לאי פרסאן הגדול, במרחק של 2 ק"מ ו-200 מטרים ממנו. בעבר היה האי לא מאוכלס עקב מחסור במים מתוקים באי, כיום קיים מתקן התפלה באי. למרות זאת אוכלוסיית האי עדיין מעטה. מרבית אוכלוסיית האי עוסקת בדיג.
פרנץ אברומייט
קורות חייו
ב-1944 הוצב בקומנדו אייכמן ונשלח להונגריה, יחד עם דיטר ויסליצני, תיאודור דנקר, הרמן קרומיי וקצינים נוספים, כדי לפקד על גירושם של 450,000 יהודי הונגריה למחנות ההשמדה. לאחר תום המלחמה נמלט והשתקע ככל הנראה במצרים. ב-30 ביוני 1964 הוכרז רשמית כמת.
Moodle
בישראל
בשימוש גם תחת ארגוני חירום כגון מגן דוד אדום שמשתמשים במערכת לצורכי הדרכה ולימוד הכשרות רפואיות את האנשי הארגון עצמם ואת הציבור הרחב.
מואנה
עלילה
השניים מגיעים לאי של טה-פיטי, שם הם נלחמים בטה-קה. מואנה מתעלמת מאזהרותיו של מאווי המפציר בה לשוב על עקבותיה, וכתוצאה מכך מצליח טה-קה לסדוק את הקרס של מאווי. מאווי הכעוס נוטש את מואנה שנותרת לבדה. היא מתייאשת ומבקשת מהאוקיינוס לבחור אדם אחר שישיב את לבה של טה-פיטי. הים לוקח את הלב, שצולל למעמקים. לפתע מגיעה רוחה של סבתה ומעודדת אותה תוך שהיא מבקשת ממנה למצוא את ייעודה בתוך עצמה. מואנה מחליטה להמשיך במשימה לבד, צוללת להשיג את הלב, ומפליגה לכיוון האי של טה-פיטי. היא מצליחה לעבור את טה-קה, בכך שמכניסה את ידה למים, ובעזרתו של מאווי שהחליט לחזור ולעזור לה והסיח את דעתו של טה-קה. טה-קה מצליח לשבור את הקרס המכושף ומשאיר את מאווי נטול הגנה. מואנה מצליחה להגיע לפסגת ההר של טה-פיטי ומגלה שטה-פיטי עצמה נעלמה. בשלב זה מבינה מואנה שטה-קה היא בעצם טה-פיטי שהפכה לשד לבה לאחר שליבה נלקח ממנה. מואנה מבקשת מהים לאפשר לטה-קה מעבר אליה. כשטה-קה הזועמת מגיעה אליה, מואנה אומרת לה "תהיי מי שאת באמת" ומחזירה לה את הלב. טה-קה הופכת בחזרה לטה-פיטי ומשיבה למאווי את הקרס המכושף שלו, החיים חוזרים להתקיים וטה-פיטי חוזרת לישון.
מואנה מפליגה בחזרה אל מוטונואי, שם היא חוזרת לחיק משפחתה ובני כפרה, ומלמדת אותם את אומנות השייט והניווט. בסיום הסרט יוצאים מואנה ובני כפרה בחזרה אל האוקיינוס במטרה למצוא איים חדשים, כפי שעשו בני עמה אלף שנה לפני כן.
פיתוח
רון קלמנטס וג'ון מוסקר שעבדו בעבר על סרטי אנימציה רבים מתקופת הרנסאנס הראשון של דיסני, בהם "בת הים הקטנה", "אלאדין" ו"הרקולס" ועל הסרט שהחל את הרנסאנס השני של דיסני, "הנסיכה והצפרדע", חשבו בתחילה לעבד את הספר "תרועת מוות" של הסופר טרי פראצ'ט. בעיות בנושא זכויות יוצרים מנעו מהם להמשיך בפרויקט. על מנת להימנע מבעיות דומות החליטו להגיש שלוש הצעות חדשות, מהן נבחרה אחת המתבססת על רעיון מקורי. העבודה על הסרט החלה בשנת 2011.
מראה ותצוגה
מואנה הוא הסרט הראשון של קלמנטס ומוסקר שנעשה כולו בהנפשה ממוחשבת, והראשון שבו מופיעה נסיכה ממוצא פולינזי. בתחילה גרסו שמועות שונות כי בסרט ייעשה שימוש בטכנולוגיה שתשלב אנימציית מחשב בעלת מראה של אנימציה קלאסית, בדומה לטכנולוגיה שהוצגה בסרט הקצר "Paperman", אך מוסקר סיפר שהטכנולוגיה הזו לא בשלה עדיין ליישום בסרט באורך מלא ובצבע. התוצר הסופי הוא סרט שעשוי באנימציה ממוחשבת, אך חלקים ממנו הונפשו באנימציה מסורתית ששולבה לאחר מכן בתוך האנימציה הממוחשבת. קעקועיו של מאווי, למשל, הונפשו באופן מסורתי ושולבו לאחר מכן על גופו.
פרסומים
בנובמבר 2014 אושר כי דוויין ג'ונסון, בעצמו נצר למשפחת המלוכה הסמואית מצד אמו, ידבב את האל למחצה, מאווי, שמצטרף למואנה בהרפתקאותיה.
ב-8 באפריל 2015 פורסם כי דיסני חתמה עם תאגיד IMAX על הסכם להקרנת חלק מסרטיה עד לשנת 2017, אך הסרט מואנה לא נכלל בסרטים שיוקרנו על מסכים אלו.
סדרת טלוויזיה
בשנת 2024 צפוי שירות הסטרימינג דיסני+ להתחיל בשידוריה של סדרת המשך לסרט, שגם שמה יהיה "מואנה".
פרסי גריינג'ר
פרסי גריינג'ר (באנגלית: Percy Grainger; 8 ביולי 1882 – 20 בפברואר 1961) היה פסנתרן ומלחין אוסטרלי. הוא היה מלחין ויוצר מעט יוצא דופן לתקופתו, וסגנונו המוזיקלי היה מחוץ לזרם העיקרי של המוזיקה במאה ה-20. גריינג'ר כמעט ולא זכה להכרה מוזיקלית בימי חייו, ומבחר היצירות העצום שהשאיר אחריו החל להתגלות רק לאחרונה. חשיבותו כמלחין וסגנונו המיוחד והאקצנטרי במקצת גם הם החלו להתגלות רק לאחרונה.
חייו
בשנת 1926 גריינג'ר התחתן עם המשוררת והאמנית השוודית אלה סטרם - קשר שנראה בעייתי ומוזר בעיני רבים. יש הטוענים כי גריינג'ר התעלל בה והתאכזר אלייה. אישיותו של גריינג'ר הייתה אכן קשה והוא סבל ככל הנראה מנטיות גזעניות, בעיקר כלפי התרבויות הלטיניות. גזענות זו באה לידי ביטוי, למשל, בעובדה שגריינג'ר נמנע להשתמש ביצירותיו בהוראות הביצוע באיטלקית, כפי שהיה נפוץ במשך מאות שנים. הוא נהג לכתוב "להגביר מאוד" במקום "קרשנדו", המונח האיטלקי הרווח. למרות זאת, הוא הרבה לחקור תרבויות שונות ועמים שונים, דבר שכאמור התבטא ביצירותיו, שהיו בעלות אופי עממי-פולקלוריסטי.
את שנותיו האחרונות העביר גריינג'ר בניסיון לכתוב "מוזיקה חופשית" שאליה הוא כל כך שאף להגיע. ביצירותיו האחרונות הוא שחרר את המוזיקה מהסולמות ומהגבהים המקובלים. גריינג'ר נפטר בשנת 1961, בבדידות גדולה וכאדם נשכח, שגדולתו המוזיקלית כמעט אינה ידועה בציבור. לאחר מותו, ארכיון כתבי היד והחפצים שצבר במשך חייו חולקו בין המוזיאון שייסד באוניברסיטת מלבורן, הספרייה שהקים בפוינט פליינס וספריית הקונגרס. גם היום, שנים רבות לאחר שנפטר, עדיין מתגלים פרטים חדשים על אישיותו הייחודית והמעניינת. יצירותיו הייחודיות והחדשניות הקנו לו מקום של כבוד בין מלחיני המאה ה-20.
תאנוס
תַאנוֹס (באנגלית: Thanos) הוא דמות בדיונית של נבל-על חייזרי המופיעה בחוברות הקומיקס ביקום מארוול קומיקס, ומשמש בעיקר כאויבן של קבוצות האוונג'רס ושומרי הגלקסיה. הדמות הופיעה לראשונה בחוברת Iron Man #55 מפברואר 1973, והיא נוצרה בידי הכותב והמאייר ג'ים סטארלין.
השמדה, הציווי של תאנוס, האוונג'רס
תאנוס קם לתחייה, והשתולל בזעם עד שנעצר על ידי שומרי הגלקסיה. תאנוס מחליט לסייע לשומרים נגד פלישת יקום הסרטן, ונוסע לשם. הוא זימן את המוות ליקום הסרטן וגרם למותם של לורד מאר-וול ואחרים, וביקש שתיקח אותו איתה. כאשר מוות סירבה, תאנוס הכועס נשבע לגרום לכל היקום לסבול. למשמע דברים אלו, סטאר לורד ונובה הקריבו את חייהם על מנת להשאיר את תאנוס ביקום הסרטן המתמוטט.
באופן לא מוסבר, תאנוס חזר על מנת להשתלט על כדור הארץ. הוא גייס לעזרתו צוות חדש של קבוצת זודיאק, והשיג את הקובייה הקוסמית. מזימותיו סוכלו על ידי האוונג'רס והענק הירוק, כאשר מאוחר יותר קבוצת שומרי הגלקסיה הצטרפה לאוונג'רס נגד תאנוס. תאנוס השאיר את הגיבורים בחלל הריק, והשתמש בכוח הקובייה הקוסמית כדי להרוג את זקני היקום ולהוכיח את כוחותיו. הוא הרג את האוונג'רס ושומרי הגלקסיה, אך בפועל הם נשלחו ליקום הסרטן יחד עם זקני היקום. איירון מן גילה כי הקובייה הקוסמית של תאנוס היא אינה הקובייה הקוסמית, אלא העתק בעל פגמים. לאחר שהתמקחו עם האספן, שתי הקבוצות וזקני היקום חזרו ליקום מארוול וניצבו נגד תאנוס, שהובס על ידי זקני היקום ונענש.
סינדר
עלילה
עד מהרה, אדמונית חולה במחלת הלטומוזיס. אמה לין אדרי "מנדבת" את סינדר להשתתף בחקר המגפה, הכולל ניסוי שאיש מהמשתתפים בו אינו שורד אחריו. כאשר מזריקים לסינדר את הזן של מחלת הלטומוזיס, מתגלה שהיא חסינה מפני המחלה. ד"ר ארלנד, החוקר הראשי, מתחיל בעשיית מחקר על החסינות של סינדר, מה שמוביל למחקר על חייה של סינדר לפני הפיכתה לקיבורגית בגיל 11.
הסיפור מגיע לשיאו בנשף שסינדר מוזמנת אליו כאורחת מיוחדת של הנסיך קאי. סינדר מזהירה את קאי על המניעים הנסתרים של לבנה ואומרת לו לבטל את החתונה. השתיים מתקוטטות, לבנה מנסה לגרום לסינדר לירות בעצמה, אך סינדר מתנגדת לניסיון ויורה באקדח לעבר לבנה. לאחר התמודדות שבה היא מנסה לברוח, בורחת מועדת במדרגות ומאבדת את כף רגלה, לקאי אין ברירה אלא לעצור את סינדר בכלא בבייג'ינג ולהסכים למסור את סינדר ללבנה כדי להציל את כדור הארץ ממלחמה. מאוחר יותר, בתא הכלא של סינדר, ד"ר ארלנד מבקר ומגלה שעל פי המחקרים שערך סינדר היא בעצם הנסיכה סלין האבודה.
החזית הבלארוסית השנייה
היסטוריה
ב-24 בפברואר 1944 שונה שמה של חזית בריאנסק לחזית הבלארוסית השנייה, ולמפקדה מונה פאבל קורוצ'קין.
ארנבים באוסטרליה
ארנבון מצוי או "ארנב אירופאי", הוא מין של ארנב המשמש כחיית מחמד ברחבי העולם. ארנבים שהגיעו לאוסטרליה עם האדם התפראו ויצאו משליטה מבוקרת. ארנבים אלה הפכו לפולשנים הגורמים לנזק של מיליוני דולרים לגידולים ולפגיעה רבה בטבע המקומי.
הארנבים הגיעו לראשונה במאה ה-18 עם המשט הראשון והפכו נפוצים לאחר התפרצות שלאחר אירוע שחרור ארנבים שאירע ב-1859. מספר שיטות נוסו באוסטרליה במאה ה-20, כדי לנסות לבקר ולשלוט על גידול האוכלוסייה. שיטות "קונבנציונליות" כגון ירי והרס בתי גידול היו בעלות הצלחה מוגבלת. בשנת 1907, הושלמה בניית גדר חסינת ארנבים באוסטרליה המערבית בניסיון (לא מוצלח) למנוע חדירה של ארנבים. הווירוס מַיקסומה (Myxoma) אשר גורם למיקסומאטוזיס, נוסה לראשונה על האוכלוסייה בשנות 1950 והצליח להפחית משמעותית את אוכלוסיית הארנבים.
היסטוריה
המין ארנבון מצוי הובא לניו סאות' ויילס בדרום מזרח אוסטרליה, עם הגעת המתיישבים הראשונים ב-1788, לצורך ריבויו בחווה. ביבשת אירופה, ממנו הובא, היו הארנבונים המבויתים מגודלים למטרות רבות, לציד, לתעשיית העורות, הבשר והטוויה, וכן כחיות מחמד. הארנבון ידוע בין השאר בהרגליי הרבייה המרובים והתדירים שלו: הוא מסוגל להתרבות במשך כל השנה, ומסוגל להתרבות אף חודש בחודשו. משך ההיריון הממוצע הוא כחודש ימים. מספר הוולדות בטבע 5–6, ואצל הזנים המבויתים 4–12 בהמלטה יחידה. בשבי ניתן לשלוט על הריבוי; ואילו בטבע, הריבוי הגבוה של המין חיוני להישרדותו, שכן הארנבון המצוי חסר הגנה כמעט לגמרי בתחילת חייו. באוכלוסיית הבר באירופה, ממנה הובא, כ-90% מכלל הפרטים הנולדים בטבע מתים בשנה הראשונה לחייהם על ידי טורפים שונים, שאינם נמצאים ביבשת אוסטרליה.
הארנבים התאקלמו מיד בסביבה החדשה והתרבו מהר בכל רחבי אוסטרליה הדרומית. באוסטרליה היו תנאים אידיאליים להתפוצצות אוכלוסין של ארנבים. עם חורפים קלים יחסית יכלו הארנבים להתרבות כל השנה. עם שטחי חקלאות נרחבים אשר אחרת היו מיוערים או סבוכים בשיחים, אך כעת היו מכוסים ירק נמוך, אשר מהווים תנאים מיטביים לארנבים. טורפי הבר הטבעיים של הארנבון המצוי לא היו בנמצא, ולא היה דבר שיעצור את הריבוי הטבעי. הארנבים באוסטרליה הפכו כה מצויים תוך 10 שנים מאז שהובאו בשנת 1859 עד ששני מיליון ארנבים היו ניצודים כל שנה מבלי שהדבר היה משפיע באופן ניכר על אוכלוסייתם. הייתה זו התרבות היונקים המהירה ביותר שנצפתה אי פעם.
השפעות על אקולוגיית אוסטרליה
מאז שהגיעו מאירופה במאה ה-19, ההשפעה של ארנבים על האקולוגיה של אוסטרליה הייתה הרסנית. נחשד שהן הגורם המשמעותי ביותר של הכחדת מינים באוסטרליה. היקפה של תופעת הכחדת זני צמחים כתוצאה מהגעת הארנבים אינו ידוע בשלב זה, אם כי ידוע כי ארנבים מחסלים עצים צעירים בפרדסים, יערות, על ובנכסים על ידי יצירת חגור לעץ.
קרחון מרץ
קרחון מרץ (באנגלית: Mertz Glacier הוא קרחון גדוש קניונים בחוף ג'ורג' החמישי של מזרח אנטארקטיקה. זה מקורה של בליטה קרחונית, שנשלחה בעבר צפונה אל תוך האוקיינוס הדרומי, "לשון קרחון מרץ". הקרחון מנציח את שמו של חוקר הארצות השווייצרי זאוויר מרץ.
מקינון
מקינון (באנגלית: MacKinnon ו-McKinnon) הוא שם משפחה.
צארבץ
היסטוריה
העדות המוקדמת ביותר להתיישבות היא מהאלף השני לפנה"ס. במאה הרביעית התיישבו שוב במקום ובמאה החמישית הוקמה במקום מצודה ביזנטית. בניית המצודה הבולגרית החל מהמאה ה-12, עם כינונה של האימפריה הבולגרית השנייה, שבירתה הייתה בווליקו טרנובו. אז הפכה המצודה לחשובה ביותר בבולגריה.
מחנה הריכוז סירץ
רקע
לאחר כיבוש קייב בספטמבר 1941, במסגרת מבצע ברברוסה, שולחו יהודי העיר לרצח בבאבי יאר, שילוחים שנמשכו במהלך השנה שלאחר הכיבוש. יהודים רבים הסתתרו תחת זהות לא-יהודית, וכך ניצלו מהטבח בבאבי יאר, אך רבים מהם הוסגרו לגסטאפו על ידי שכניהם, ורובם שולחו למחנה סירץ.
תולדות המחנה
באוגוסט 1943, במסגרת מבצע 1005 לטשטוש עקבות פשעי המלחמה הנאציים, נלקחו מהמחנה 327 אסירים, בהם כ-100 יהודים, להשמיד את שרידי הגופות בבאבי יאר. קבוצה של כ-30 מתוכם, בהם כ-9 יהודים, הבינו שלאחר גמר המשימה יוצאו כולם להורג כדי להעלים עדים למעשה, ותכננו בריחה. הם הכינו בעצמם מספריים לחיתוך שלשלאות הברזל ומפתח לחדר שבו שהו. בליל 28 באוגוסט הבינו שהעבודה נסתיימה ולמחרת הם יוצאו להורג, וברחו. רבים נורו, אך כ-15 הצליחו לברוח, מהם לפחות 9 יהודים. הנמלטים התחלקו לשני קבוצות. דוידוף, טרובאקוב, וחראשוב קיבלו סיוע חיוני משתי נוצריות מקומיות. בודניק, וילקיס, קוטליאר, אוסטרובסקי, קאפר, וברלנד שוכנו בתוך צינור של מפעל לבנים. יתר האסירים הוצאו להורג לפני שחרור המחנה. סך כל הקרבנות במחנה, יהודים ולא-יהודים, נאמד בכ-25,000.
ריק סנצ'ז
תגובות וביקורות
דמותו של ריק התקבלה בצורה חיובית. בהתייחסו למידת ההזדהות עם ריק וליכולתו להתחבב על הזולת, אמר דן הרמון (מיוצרי הסדרה) כי "כולנו היינו ריק, אבל לריק יש דברים חשובים יותר לעשות מאשר לכל אחד אחר, הוא מבין הכל טוב יותר מאיתנו, אז יש לו את הזכות להיות שחוק, מתנשא, נרקיסיסט וסוציופת". אמילי גודט (Inverse) כתבה כי המעריצים "למדו לאהוב [את ריק] במהלך שתי עונות של הרפתקאות מפוקפקות".
מפרץ פיוג'יט
גאוגרפיה
המפרץ משתרע בשטח שאורכו כ-100 קילומטר מדרום למצר חואן דה פוקה (Strait of Juan de Fuca) ולשון האדמירליות (Admiralty Inlet), המהווים את המעבר העיקרי ממנו אל האוקיינוס הפתוח. כולם יחד בצירוף מצר ג'ורג'יה (Strait of Georgia) מהווים את ים סאליש (Salish Sea). שני מבואות משניים מהמפרץ אל האוקיינוס הם מעבר דספשן (Deception Pass) ותעלת סווינומיש (Swinomish Channel).
יחסי לסוטו–שווייץ
יחסי לסוטו–שווייץ הם היחסים הדיפלומטיים הרשמיים שבין ממלכת לסוטו לבין הקונפדרציה השווייצרית.
בהג'ת א-תלהוני
ביוגרפיה
בהג'ת א-תלהוני נולד במעאן שבדרום עבר הירדן בשנת 1913. למד משפטים בדמשק. בשנת 1938 הוא מונה לשופט בכרכ ובשנת 1952 קודם להיות נשיא בית המשפט לערעורים. התמנה לשר הפנים הירדני במאי 1953. נמנה עם דור הפוליטיקאים החדש ששורשיו היו בבורגנות המשכילה של עבר-הירדן, אשר החליף את הדור הפלסטיני הישן ששלט בפוליטיקה הירדנית בשנות ה-40 וה-50. בנובמבר 1953 הוא הועבר לתפקיד שר המשפטים ונטען שהדבר נבע מכך שהוא התיר קיום הפגנות בירושלים המזרחית לאחר פעולת קיביה, וההפגנות כוונו נגד השלטון הירדני. משנת 1954 היה שלישו וראש לשכתו של המלך חוסיין. באפריל 1957, במהלך קשר זרקא, דרשה האופוזיציה את פיטוריו וראתה בו את האחראי למהלכים של חוסיין.
אדם מילשטיין
אדם מילשטיין (נולד ב-1952) הוא איש עסקים ישראלי-אמריקאי, יזם ונדבן. בשנת 2000 הקים יחד עם אשתו גילה את הקרן המשפחתית של אדם וגילה מילשטיין.
ביוגרפיה
מילשטיין נולד בשם טוביה מילשטיין בחיפה. בשנת 1971 התגייס לצה"ל ולחם במלחמת יום הכיפורים תחת פיקודו של אריאל שרון. עם סיום לימודיו נרשם ללימודים בטכניון בחיפה, שם סיים בהצטיינות תואר במנהל עסקים וכלכלה בשנת 1978.
פרי אסור (סרט, 2009)
פרי אסור (בפינית: Kielletty hedelmä) הוא סרט דרמה פיני משנת 2009 בבימויו של דום קארוקוסקי. הסרט עוסק בשתי נערות מתבגרות מקהילה לאסטדית שמרנית. הבנות נוסעות להלסינקי שם הן פוגשות אנשים בני גילן ולומדות על אורח חייהן השונה מאוד מאורח חייהן הדתי של הבנות.
ויל קליי
אלוף עולם באולם
באולימפיאדת לונדון זכה קליי בשתי מדליות, כסף וארד. מדליית כסף בקפיצה משולשת בתוצאה של 17.62 מטר, אחרי כריסטיאן טיילור (17.81 מטר) ולפני פבריציו דונאטו מאיטליה (17.48 מטר) ומדליית ארד בקפיצה לרוחק בתוצאה של 8.12 מטר, אחרי גרג רתרפורד מבריטניה (8.31 מטר) ומיטשל ואט מאוסטרליה (8.16 מטר).
בלון לחיזוי מזג אוויר
חומרים וציוד
לפעמים משתמשים בבלונים גם לצרכים מיוחדים כמו לצורכי מחקר תעופה, איתור זיהום אוויר, או צילום. בשנים האחרונות בלוני מזג אוויר היו בשימוש גם עבור פיזור אפר אנושי על ידי חברות שונות.
חומת תשלום
היסטוריה
בשנת 2002, העיתון פייננשל טיימס היה העיתון הבריטי הראשון ליישום חומת תשלום בשנת 2006, אף איחד את מערכות האינטרנט והעיתונות הכתובה שלו. בשנת 2007 היה ה"פייננשל טיימס" הראשון ליישום מודל של חומת תשלום נמדדת, מי שנרשם לאתר זכה לקרוא עד שישה מאמרים בחודש ללא תשלום, ואחר כך נדרש לשלם. בשנת 2019, דיווח לראשונה על מיליון מנויים.
חומת תשלום רכה
חומת תשלום רכה מגלמת בצורה הטובה ביותר את הדגם המדוד. חומת תשלום המאפשרת למשתמשים לצפות במספר מאמרים לפני שהם דורשים לרכוש מנוי בתשלום. בניגוד למודל המאפשר גישה לתוכן מסוים מחוץ לחומת התשלום, חומת תשלום מדודה מאפשרת גישה לכל מאמר באתר, כל עוד המשתמש לא חרג מהמכסה שנקבעה. ה"ניו יורק טיימס", החל ממרץ 2011, מאפשר למשתמשים לצפות ב-20 מאמרים בחינם בחודש. באפריל 2012 הוריד את מספר המאמרים החופשיים לחודש ל-10. חומת תשלום שלו הוגדרה לא כ"רכה", אלא "נקבובית", מכיוון שהיא מאפשרת גישה לכל קישור שפורסם באתר מדיה חברתית, ועד 25 מאמרים בחינם ביום, אם ניגשים אליהם באמצעות מנוע חיפוש.
המודל נועד לאפשר לעיתון "לשמור על תנועה ממשתמשים קלים", מה שמאפשר לעיתון לשמור על מספר המבקרים גבוה, תוך קבלת הכנסות מהמשתמשים הכבדים באתר.
חברת גוגל אכפה בעבר מדיניות המכונה "לחיצה ראשונה בחינם", לפיה נדרשו אתרי חדשות חומת תשלום רכה נמדדת, בכדי שניתן לגשת אליהם באמצעות תוצאות במנוע החיפוש או דרך שירות גוגל חדשות, לספק גישה חופשית למאמרים, בעדי שגוול תאנדקס אותם. אתרים שבחרו להימנע מקליק ראשון בחינם הורדו בדירוג של גוגל. גוגל הפסיקה את המדיניות בשנת 2017, והכריזה כי היא מספקת כלים נוספים לסיוע לפרסומים בשילוב מנויים בפלטפורמות שלה.
האוניברסיטה האסלאמית בעזה
אודות האוניברסיטה
האוניברסיטה ממוקמת בדרום מערב העיר עזה, בקרבת מוסדות אקדמיים נוספים. מלבד הקמפוס העיקרי ישנם גם מבנים ממזרח לח'אן יונס ועל חורבות כפר דרום. באוניברסיטה כיתות לימוד, אולמות כנסים, מעבדות טכנולוגיות וחדרי מחשבים, ספריות ומאגרי נתונים, קפיטריות ומסגד.
מקצועות לימוד
המקצועות הנלמדים לתואר ראשון הם: חשבונאות, מנהל עסקים, כלכלה, הוראת המדעים, פסיכולוגיה, הוראה כללית, ייעוץ פסיכולוגי, לימודים אסלאמיים, ערבית, אנגלית, גאוגרפיה, מדעי החברה, היסטוריה, מדעי המחשב, כימיה, מתמטיקה, פיזיקה, ביולוגיה, תקשורת, עיתונאות, שיווק, עבודה סוציאלית, היסטוריה וארכאולוגיה, רפואה ושריעה.
גלית בל
אירוויזיון 1996
בשנה זו הוחלט בהנהלת האירוויזיון לערוך הצבעה מוקדמת של צוותי שיפוט מכל המדינות המשתתפות בתחרות האירוויזיון 1996 על סמך גרסאות מוקלטות של השירים, ולנפות מן התחרות את השירים שהגיעו לשבעת המקומות האחרונים.
חיים אישיים
בל נשואה ואם לשניים. היא מתגוררת ביישוב בית חשמונאי ועובדת כמנהלת בחברה לייבוא כלי רכב.
עונת 1991/1992 ב-NBA
אולסטאר 1992
משחק האולסטאר 1992, שנערך ב-9 בפברואר 1992 באורלנדו, פלורידה, זכור בעיקר הודות להשתתפותו של מג'יק ג'ונסון במשחק לאחר שפרש בתחילת העונה ממשחק פעיל. עד חזרתו של ג'ונסון מפרישה בעונת 1995/96, ראו במשחק האולסטאר 1992 כמשחק הפרישה של השחקן. בנוסף להיותו משחק מרגש בזכותו של ג'ונסון, מוזכר משחק אולסטאר זה כאחד המוכשרים שהיו, כשכלל בין היתר 11 מתוך 12 חברי הסגל של "נבחרת החלומות". המאמנים במשחק היו פיל ג'קסון משיקגו בולס ודון נלסון מגולדן סטייט ווריורס. חמישיית המזרח כללה את אייזיאה תומאס, מייקל ג'ורדן, סקוטי פיפן, צ'ארלס בארקלי ופטריק יואינג, ומהספסל עלו מארק פרייס, מייקל אדמס, ג'ו דיומרס, רג'י לואיס, דניס רודמן, קווין ויליס ובראד דוהרטי. כמו כן נבחרו לארי בירד ודומיניק וילקינס לקבוצת המזרח, אך לא השתתפו במשחק בגלל פציעות. חמישיית המערב כללה את מג'יק ג'ונסון, קלייד דרקסלר, כריס מאלין, קארל מלון ודייוויד רובינסון ומהספסל עלו טים הארדוויי, ג'ון סטוקטון, ג'ף הורנסק, דן מארלי, ג'יימס וורת'י, אוטיס ת'ורפ, דיקמבה מוטומבו והאקים אולאג'ואן. במשחק ניצחה קבוצת המערב בתוצאה 153-113, ול-MVP של משחק האולסטאר נבחר מג'יק ג'ונסון שקלע 25 נקודות ומסר 9 אסיסטים.
דייוויד לוי יולי
קורות חיים
יולי נולד ב-1810, כנתין בריטי בשארלוט אמאלי, עיר הבירה של הטריטוריה האמריקאית דהיום איי הבתולה של ארצות הברית, אז עדיין מושבה דנית, תחת כיבוש בריטי, למשפחה יהודית ספרדית.
קריירה פוליטית
שנה אחר כך, ב-1846 הוא נישא לנני וויקליף (Nannie C. Wickliffe Yulee), אחת מחמש בנותיו של מושל קנטקי לשעבר (1839–1840) צ'ארלס וויקליף. אחד משלושת אחיה של אשתו, רוברט וויקליף, עתיד היה להיות גם הוא, כעבור כעשור שנים, למושל לואיזיאנה (1856–1860). נני וויקליף יולי הייתה נוצריה פרסביטריאנית ויולי עצמו אמנם לא התנצר, אבל בהזדמנות זו של נישואיו לה הוא הוסיף לשם משפחתו לוי, את השם יולי, ככל הנראה כדי לטשטש את יהדותו ולאפשר לאשתו ולאחר מכן לילדיו, שלא לשאת את השם לוי. השניים גם גידלו את ילדיהם לאחר מכן, כנוצרים ולא כיהודים ושם משפחתם היה וויקליף יולי (לא לוי). כל אלה לא הועילו ליולי עצמו, משום שהוא סבל מהתקפות אנטישמיות חוזרות ונשנות, במהלך כל פעילותו הפוליטית.
"אבי מסילות הברזל של פלורידה"
במהלך המלחמה הופגזו ונהרסו כמעט כל מתקני הרכבת ויולי עצמו כמעט נהרג באחת ההפגזות הללו. מכל מקום, הוא שרד והמשיך לכהן בתפקיד נשיא החברה, במשך כל שנות המלחמה, בהן הוקפאה הבנייה לחלוטין, והמשיך בתפקיד זה גם כשנה לאחר המלחמה עד 1866, עת תלאות המלחמה וההרס שזרעה עשו את שלהן והחברה פשטה רגל.
סוף הדרך
ב-12 באוגוסט 1970 הוכרו שרידי מטעי הסוכר של דייוויד לוי יולי, במחוז הומוססה (Homosassa) שבמרכז חופה המערבי של פלורידה, כאתר מורשת לאומית של ארצות הברית. יולי הקים את המטעים ב-1850, החל לגדל ולייצר בהם בפועל סוכר, תפוזים, כותנה ורום ב-1851 והם פעלו עד 1864, עת כוחות מדינות הצפון כבשו והשמידו אותם. בשיא זוהרם הועסקו בהם כ-1000 עבדים והם השתרעו על פני שטח של כ-20 קמ"ר (כ-5,000 אקר).
עד קצה המושב
עד קצה המושב הוא ספר פיוטי בן 20 פרקים מאת עמליה רוזנבלום, באיורו של שאול שץ. הספר יצא לאור בשנת 2006 על ידי הוצאת כתר ספרים. היצירה נכתבה כמחווה לספר הקלאסי "הרוח בערבי הנחל" (קנת גרהם) ובהשראתו. הספר נכתב לנוער אך מתאים גם למבוגרים ולילדים.
זהו סיפור התבגרותם של ג'וני ושוקו, שני כלבים שחיים במושב, אשר אינם מסתדרים זה עם זה. יום אחד השניים מגלים דבר שמאיים על חייהן של חיות המושב, ויוצאים יחד להרפתקה שבאמצעותה הם הופכים להיות חברים טובים, וזאת תוך למידה על אופיין המגוון של חיות. מטרת הספר ללמד את הקוראים על חברות, שיתוף פעולה וצמיחה. הספר זכה בפרס זאב לספרות ילדים ונוער בשנת 2007
ביקורת
מבקרים רבים שיבחו את הספר ביניהם אתר "כנפיים" של מט"ח (מרכז טכנולוגיה חינוכית) שרואה בו "סיפור התבגרות, שופע תובנות פסיכולוגיות", רונית רוקאס שמשבחת את התובנות העמוקות שבספר וכותבת עליו כך: "המספרת, כמעט בלי רחמים, ממחישה שהמציאות מרובת רבדים ומסועפת יותר מעולמם של ספרי פנטסיה גרועים, שבהם מעשי הגבורה הם חזות הכל: היא טובה ורעה, אלימה ונפלאה, חורפית וקיצית גם יחד.
חיל האוויר העשרים של ארצות הברית
ארגון ויחידות
חיל האוויר ה-20 וכוח המשימה 214 אחראים ל-450 טילים מדגם מיניטמן III. בחיל משרתים כ-10,600 חיילים, פקידי ממשלה וקבלנים חיצוניים.
אלפרד וורדסוורת תומפסון
ביוגרפיה
האקדמיה הפכה למקום העיקרי שלו, עם למעלה מ־125 ציורים שנמכרו שם. ארבעים מהם מתארים סצינות מלחמות. למרות זאת, בשנת 1878, הוא הצטרף לחברה של אמנים אמריקאים, ארגון שהוקם בניגוד לגישה השמרנית של האקדמיה.
תומאס גיבסון בולס
רקע כללי
בשנת 1868 תומאס גיבסון בולס יסד ירחון ואניטי פייר, בשנת 1887 בעקבות מות שתו הוא מחר את אחזקותיו בירחון תמורת 20,000 פאונד. בשנת 1885 תומאס גיבסון בולס יסד ירחון נוסף בשם The Lady. הוא היה העורך הראשי של הירחון במשך כ-20 שנים.
סי ג'יי דוהרטי
ביוגרפיה
לאחר סיום בית הספר, דוהרטי למדה עיתונאות באוניברסיטה בטקסס. לאחר סיום הלימודים היא עבדה כעיתונאית לענייני פלילים בסוואנה ובניו אורלינס. בעקבות עבודתה היא הגיעה לאירופה, פגשה את בעלה והתיישבה באנגליה.
WSL
פופולריות וזמינות
WSL בטא הוצגה בגרסה 1607 של Windows 10 (עדכון יום השנה) ב-2 באוגוסט 2016. רק אובונטו (עם Bash כמעטפת ברירת המחדל) נתמכה. WSL בטא נקראה גם "Bash on Ubuntu ב-Windows" או "Bash on Windows".
WSL 2
גרסה 2 מציגה שינויים בארכיטקטורה. מיקרוסופט בחרה בווירטואליזציה באמצעות קבוצת משנה שעברה אופטימיזציה גבוהה של תכונות Hyper-V, על מנת להפעיל את הליבה וההפצות (בהתבסס על הליבה), מה שמבטיח ביצועים שוות ערך ל-WSL 1. למען תאימות לאחור, מפתחים לא צריכים לשנות שום דבר בהפצות שפורסמו. ניתן לשנות את הגדרות WSL 2 על ידי התצורה הגלובלית של WSL, הכלולה בקובץ INI בשם  בתיקייה User Profile.
דריימונד גרין
קריירת ה-NBA
בפלייאוף של אותה עונה הציג גרין ממוצעים של 15 נקודות, 9.7 ריבאונדים, 5.9 אסיסטים, 1.9 חסימות ו-1.6 חטיפות למשחק, על פני 37.7 דקות. לעומת היכולת הטובה שהציג, ביצע גרין בפלייאוף ארבע "עבירות בוטות" (Flagrant foul), דבר שגרם להרחקתו מהמשחק החמישי בסדרת גמר ה-NBA נגד קליבלנד קאבלירס, לאחר שפגע במפשעתו של שחקן קליבלנד לברון ג'יימס במשחק הרביעי בסדרה, לאחר עימות פיזי איתו. במהלך גמר המערב נגד אוקלהומה סיטי ת'אנדר בעט גרין במפשעתו של סטיבן אדמס הניו זילנדי, דבר שגרר קריאות להרחקתו כבר אז, אך בסופו של דבר הוא הורחק מאוחר יותר, לאחר התקרית עם ג'יימס.
ב-10 ביולי 2016 נעצר לאחר שתקף את ג'רמיין אדמונדסון, שחקן פוטבול באוניברסיטת המדינה של מישיגן, מחוץ לבר באיסט לאנסינג שבמישיגן.
Give Me All Your Luvin'
וידאו קליפ
ב-8 בדצמבר הזמרת ניקי מינאז' צייצה ברשת החברתית טוויטר שהיא הייתה על הסט צילומים בווידאו קליפ לשיר. הקליפ צולם במשך יומיים בניו יורק, ולצילומיו נדרשו כ-1.5 מיליון דולר, מה שהופך אותו לאחד מהווידאו קליפים היקרים ביותר בכל הזמנים.
אנה גררסהיים
ביוגרפיה
לאחר מות האב בשנת 1876 בילתה גררסהיים ארבע שנים בברלין באקדמיה הפרוסית לאמנויות, ולמדה ב"כיתת הנשים "של קרל גוסוב. בשנת 1880 ביקרה גררסהיים במושבת האמנים בהורנבק הדנית. בשנת 1882 בילתה שלושה חודשים בלונדון ובויילס, שמה הכינה כמה ציורי פורטרטים. בשנת 1883 בילתה גררסהיים שלושה חודשים בפריז בביקור לימודי אצל אמיל אוגוסט קרולוס-דוראן וז'אן ז'אק הנר. בשנת 1884 הפכה גררסהיים לחברת באיגוד האמנות בברלין. בשנת 1885 ביקרה בארנשופ לראשונה ועם אחותה ברטה (1846–1916), היא בנתה בית שם בכפר הדייגים. אליהן הצטרפה בשנת 1906 אחות נוספת אוגוסט (1838–1908), שכמו ברטה הייתה גם היא ציירת. אף אחת משלוש האחיות לא נישאו.
הדיוויזיה ה-28 (בריטניה)
הדיוויזיה ה-28 של הצבא הבריטי הייתה דיוויזיה בריטית אשר לחמה במלחמת העולם הראשונה.
חוסיין בן נאסר
ביוגרפיה
בשנת 1966 כיהן בן נאסר כשראש לשכת החצר של המלך חוסיין.
סלבישה יוקאנוביץ'
קריירת אימון
ב-14 ביוני 2015 מונה למאמן מכבי תל אביב אותה הוביל להופעה שנייה בתולדותיה בשלב הבתים של ליגת האלופות. לאורך חודש דצמבר נפוצו שמועות לגבי מעבר אפשרי של יוקאנוביץ' לפולהאם מהצ'מפיונשיפ, וב-27 בדצמבר 2015 הודיעו יוקאנוביץ' וז'ורדי קרויף במסיבת עיתונאים, זמן קצר לאחר משחקה של קבוצתו, על מעברו לפולהאם. יוקאנוביץ' עזב את מכבי תל אביב כשזו ניצבה במקום השני בליגת העל.
רומן פיליפצ'וק
קריירה
באמצע עונת 1991/1992 עזב את דינמו ועבר לספרטק ולדיקווקז, אשר בסוף 1991 נקלעה לקשיים כלכליים (כמו רוב הקבוצות בליגה הסובייטית בעקבות פירוק ברית המועצות). פיליפצ'וק הגיע לישראל וחתם בקבוצת מכבי הרצליה, העולה החדשה לליגה הארצית. בהמשך שיחק במכבי נתניה ובמכבי פתח תקווה בליגה הבכירה, ובשנת 1998 חזר לשחק במכבי הרצליה. בתום עונת 1998/1999 עזב את ישראל וחזר לאוקראינה. הוא שיחק במשך שלוש שנים בקבוצת מטאלורג דונצק ובשנת 2003 פרש ממשחק פעיל.
לוסיה פיירצ'יילד פולר
לוסיה פיירצ'יילד פולר, באנגלית: Lucia Fairchild Fuller (6 בדצמבר 1870 - 21 במאי 1924) הייתה ציירת אמריקאית וחברה במושבת האמנות של ניו המפשייר בקורניש.
ביוגרפיה
לוסיה פיירצ'יילד נולדה בבוסטון, מסצ'וסטס, בתם של אליזבת א' (לבית נלסון) וצ'ארלס פיירצ'יילד, אשר כיהן בתקופת הנשיא גרובר קליבלנד כמזכיר משרד האוצר. סבה מצד אביה היה, ראש העיר הראשון של מדיסון, ויסקונסין, ודודה היה לוציוס פיירצ'יילד, מושל ויסקונסין ​​. ג'ון סינגר סרג'נט, היה חבר במשפחה, הוא נתן השראה לפיירצ'יילד להפוך לאמנית. היא התחנכה בבית הספר הפרטי של שו ובבית הספר לאמנות קאולס בבאק ביי, בוסטון, אצל דניס מילר בונקר, חבר של סרג'נט. לאחר מכן היא המשיכה את לימודיה בליגת הסטודנטים לאמנות של ניו יורק, אצל ויליאם מריט צ'ייס וצייר הקיר, הארי סידונס מובריי. לידיה פילד אמט הייתה עמיתה שלה בליגת הסטודנטים לאמנות ב-1889.
סבסטיאן יאטרה
ביוגרפיה
יאטרה, נולד במדיין שבקולומביה. בגיל 5 נפרדו הוריו והוא עבר עם אמו למיאמי, ארצות הברית. החל לשיר כבר בגיל צעיר, ובגיל 20 חזר לקולומביה כדי לבסס את הקריירה המוזיקלית שלו במוזיקה לטינית. הוא השיג הצלחה פורצת דרך עם השירים "Traicionera" ואחריו " Robarte un Beso " בהשתתפות קרלוס ויוס. "Traicionera" שימש כסינגל המוביל לאלבום הבכורה שלו מ-2018, Mantra, שהכיל גם את הסינגל "Sutra", בהשתתפות הראפר הפורטוריקני Dalmata. לאחר מכן הוציא את האלבום Fantasia כולל הסינגל המוביל "Un Año" בהשתתפות הלהקה המקסיקנית Reik. הוא זכה להצלחה מתמשכת בשיתוף פעולה עם דדי יאנקי, נאטי נטשה והאחים ג'ונאס בסינגל הדו-לשוני " Runaway ".
2019 - הווה
בשנת 2022 כיכב יאטרה בסדרת הקומדיה המוזיקלית הספרדית של נטפליקס "היו היה פעם... היום כבר לא" לצד השחקנית רוסי דה פלמה.
Whistlejacket
בניגוד לציורים של סוסים אחרים, כדוגמת ציוריו של פטר פאול רובנס, ביצירה זו אין רוכב על הסוס והמיקוד הוא בחיה עצמה. הסוס מביט לעיניי הצופה, המקנה לו נופך רומנטי. הייחודיות ביצירה היא קריאת תיגר על "היררכיית הסגנונות" שבה ציור חיות נחשב לבעל חשיבות נמוכה.
אודות היצירה
סטובס למד אנטומיה ביורק, ובשנת 1756, הוא חקר אנטומיה של סוסים מתים בלינקולנשייר למשך 18 חודשים. ב-1766, הצייר פרסם ספר הנקרא "אנטומיה של סוסים" שכולל את רישומיו ממחקריו. אפילו לפני פרסום הספר, עבודותיו של סטובס נחשבו למדויקות ביותר והקנו לו שם בתחום, וכפועל יוצא נוצר ביקוש רב ליצירותיו.
משפחת איבלין
המאבק על זהות היורש
בשנת 1180 הגיע המתח הפנימי בחצר הצלבנית למשבר. נסיכי הצפון, ריימון מטריפולי ובוהמון מאנטיוכיה, הגיעו לירושלים במטרה להכריח את המלך להשיא את אחותו סיבילה לבלדווין דה איבלין. במהלך בזק ובמטרה לסתור את המהלך של אצילי הממלכה השיא בלדווין הרביעי את סיבילה לגי דה ליזיניאן, ובלדווין מאיבלין הורחק מחצר המלוכה. צעד זה סיכל את התוכניות של נסיכי הצפון והאצולה המקומית. כעת היה גי דה ליזיניאן רוזן יפו ואשקלון, כלומר הסניור של בית איבלין; נוסף לכך, מונה גי לעוצר, וריימון השלישי איבד גם הוא את כוחו הפוליטי.